Diari Oficial de la Generalitat Valenciana


Sumari del DOGV 8176, del 23-11-2017 (2017/10099)

RESOLUCIÓ de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de cofinançament pel PO FEDER de la Comunitat Valenciana 2014-2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8176

Data del DOGV
:   23-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10892


Data del document
:   20-11-2017

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública
    * administració local

RESOLUCIÓ de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de cofinançament pel PO FEDER de la Comunitat Valenciana 2014-2020. [2017/10147]  
  
Per mitjà de Decret 19/2017, de 26 d'octubre, del president de la Generalitat (DOGV 8161, 02.11.2017), s'aproven les bases reguladores per a subvencionar projectes locals d'actuació de les entitats locals de la Comunitat Valenciana susceptibles de cofinançament pel Programa Operatiu FEDER de la Comunitat Valenciana 2014-2020.  
De conformitat amb la base sisena aprovada en l'esmentat decret, les ajudes que regulen les bases són subvencions per concurrència competitiva, per la qual cosa el procediment de concessió ha d'iniciar-se d'ofici per mitjà de convocatòria pública, adoptada per resolució de l'òrgan competent i publicada en el Diari Oficial de la Generalitat Valenciana.  
De conformitat amb el que disposa el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present ajuda no precisa de la seua notificació a la Comissió Europea per no reunir tots els requisits de l'apartat 1 de l'article 107 del Tractat de Funcionament de la Unió Europea, per estar destinades a ajuntaments i no afecten els intercanvis comercials entre els estats membres.  
Per tot això, i fent ús de les facultats que s'estableixen en el Decret 151/2015, de 18 de setembre, del Consell, pel qual s'aprova el reglament orgànic i funcional de la Presidència de la Generalitat i d'acord amb el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la Llei 38/2003, de 17 de novembre, general de subvencions, el Reial decret 887/2006, de 21 de juliol, pel qual s'aprova el Reglament de la Llei 38/2003, vista la proposta del director general d'Administració Local de data 2 de novembre de 2017, i de conformitat amb aquesta, d'acord amb el que disposa la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:  
  
Primer. Objecte i condicions  
1. L'objecte de la present resolució és convocar, per als exercicis 2018 i 2019, les ajudes regulades en el Decret 19/2017, de 26 d'octubre, del president de la Generalitat (DOGV 8161, 02.11.2017), pel qual s'aproven les bases reguladores per a subvencionar projectes locals d'actuació de les entitats locals de la Comunitat Valenciana susceptibles de cofinançament pel Programa Operatiu FEDER de la Comunitat Valenciana 2014-2020.  
2. Les condicions per a la sol·licitud, tramitació, resolució i notificació, seran les establides en les mencionades bases reguladores.  
  
Segon. Línia de subvenció i import  
1. La present convocatòria té caràcter anticipat de conformitat amb allò que disposa l??article 41 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i en l'Ordre de 26 de setembre de 1994, sobre tramitació anticipada d'expedients de gasto de la Conselleria d'Economia i Hisenda.  
  
2. La convocatòria, l'import de la qual ascendeix a 90.623.834 ?, té caràcter plurianual distribuint-se el mateix entre els exercicis pressupostaris 2018 i 2019 en les quanties i amb càrrec a les línies pressupostàries que anualment es determinen en el corresponent pressupost de la Generalitat, i que seran objecte de publicació anual mitjançant una resolució de la Presidència de la Generalitat. No obstant l'import a subvencionar quedarà condicionat a l'existència de crèdit adequat i suficient en els pressupostos de la Generalitat per als exercicis 2018 i 2019.  
3. La quantia establida en l'apartat 2 podrà incrementar-se amb una quantia addicional de l'import total, quan, com a conseqüència de la concurrència d'alguna de les circumstàncies previstes en l'article 58 del Reglament que desenvolupa la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, es produïsca un augment de crèdit disponible abans de la concessió de les ajudes regulades per la present resolució.  
4. L'import de les subvencions FEDER 2014-2020, s'estableix en un percentatge del 50 % de l'import del projecte d'actuació susceptible de ser subvencionat, corresponent l'altre 50 % de la despesa subvencionable a fons municipals.  
5. L'efectivitat de la quantia addicional queda condicionada a la declaració de disponibilitat del crèdit com a conseqüència de les circumstàncies adés assenyalades i, si és el cas, a l'aprovació prèvia de la modificació pressupostària que escaiga, en un moment anterior a la resolució de la concessió de l'ajuda.  
6. L'import dels projectes locals d'actuació objecte de subvenció, no podran tindre un cost elegible inferior a 100.000 euros ni superior a 1.000.000 d'euros (IVA exclòs).  
  
Tercer. Beneficiaris  
Seran beneficiaris, i per tant podran sol·licitar les ajudes convocades, totes les entitats locals de la Comunitat Valenciana que complisquen els requisits establits en les bases reguladores de les presents ajudes, en la convocatòria i la resta de normativa que els siga aplicable.  
  
  
Quart. Finalitat i activitat finançable  
Seran finançables en l'àmbit de l'OE 6.3.1 els projectes locals d'actuació consistents en treballs destinats a la protecció, conservació o recuperació sobre béns patrimoni cultural de la Comunitat Valenciana i la seua posada en valor. Aquests béns objecte de l'actuació han de reunir els requisits següents:  
- Ser béns immobles de titularitat de l'entitat local sol·licitant de naturalesa immoble o cedits a aquelles per altres administracions públiques.  
- Posseir valor arqueològic, arquitectònic, historicoartístic, etnològic o paleontològic.  
- Trobar-se oberts al públic o susceptibles de ser-ho a través de l'actuació subvencionada per mitjà de l'establiment d'un règim de visites.  
  
Els projectes locals d'actuació hauran d'afavorir o produir directament o indirectament un augment d'activitat econòmica, social o cultural local en l'àmbit de la localitat.  
Es valorarà que l'actuació comporte l'inici o augment d'activitat turística sostenible.  
En cap cas les actuacions produiran efectes que disminuïsquen o posen en perill la conservació dels elements culturals o mediambientals. Quan així ho establisca la normativa vigent, les sol·licituds s'acompanyaran dels deguts informes o avaluacions que justifiquen l'absència d'efectes negatius.  
  
Cinqué. Sol·licituds, concurrència i compatibilitat de les ajudes  
1. Les sol·licituds es tramitaran de conformitat amb el que estableixen les bases reguladores i la seua resolució i concessió s'efectuaran en règim de concurrència competitiva, d'acord amb els principis de publicitat, transparència, objectivitat, igualtat i no discriminació, eficàcia en el compliment dels objectius fixats i eficiència en l'assignació i en la utilització dels recursos públics, segons el que estableix les bases reguladores.  
2. La percepció d'aquestes ajudes és compatible amb altres subvencions, ajudes i ingressos o recursos per a la mateixa finalitat, provinents tant de la Generalitat com de qualsevol altra administració o ens públic o privat, amb les limitacions derivades de l'article 65.11 del Reglament (UE) núm. 1303/2013, del Parlament Europeu i del Consell de 17 de desembre de 2013, que estableix la incompatibilitat amb ajudes finançades amb fons estructurals i d'inversió europeus (EIE). Aquesta compatibilitat estarà condicionada que l'import de les ajudes concedides no podrà ser en cap cas de tal quantia que, aïlladament o en concurrència amb altres, supere el cost del projecte finançat.  
3. Junt amb la sol·licitud haurà de presentar-se una declaració comprensiva de totes les ajudes i subvencions sol·licitades, concedides o percebudes per a la mateixa finalitat, que haurà d'actualitzar-se sempre que varie la situació inicialment declarada.  
  
Sisé. Forma i termini de presentació de sol·licituds  
1. La formalització i presentació de la sol·licitud per les entitats locals sol·licitants tindrà en compte el que disposen les bases reguladores i la present convocatòria.  
2. Les sol·licituds hauran de ser aprovades per l'òrgan competent de l'entitat local i formalitzades per la persona titular de la secretaria de la mateixa. El termini per a presentació de la sol·licitud serà de 22 dies hàbils, comptats des de l'endemà de la publicació de la present convocatòria en el Diari Oficial de la Generalitat Valenciana. L'incompliment d'aquest termini determinarà la inadmissió de la sol·licitud.  
  
3. Únicament es presentaran les sol·licituds de subvenció de forma telemàtica i es formalitzaran segons els models que figuren en l'adreça d'internet que s'indica a continuació: www.gva.es, accedint als apartats Administracions/Ajudes i Subvencions/Administracions Locals, firmada per la persona representant de l'entitat local.  
  
Per a poder tramitar telemàticament la sol·licitud, s'haurà de disposar de certificat digital ja siga de l'entitat, de la persona que ocupe la presidència de l'entitat o de qui assumisca la representació davant la Generalitat, tot això de conformitat amb les instruccions previstes en el web de l'Agència de Tecnologia i Certificació Electrònica (ACCV) www.accv.es.  
4. Les entitats locals podran presentar una sol·licitud per cada un dels projectes locals que desitgen executar, entenent per projecte local d'actuació el definit en l'apartat 5 de la base quarta del decret pel qual s'aproven les bases reguladores de les presents subvencions.  
  
5. En el cas que no es complisquen aquests requisits, totes les sol·licituds afectades s'inadmetran.  
  
Setè. Termini de resolució i notificació  
1. El termini per a resoldre i la seua notificació serà l'establit en la base quinze de les bases reguladores, iniciant-se el còmput del termini l'endemà de la publicació de la present convocatòria.  
2. Les resolucions i els actes de tràmit es notificaran d'acord amb el que disposa la Llei 39/2015, d'1 d'octubre, del procediment administratiu comú de les administracions públiques.  
  
Huité. Documents i informacions que han d'acompanyar a la sol·licitud  
Cada entitat sol·licitant presentarà, de conformitat amb el que disposa la base deu, per cada un dels projectes per als quals se sol·licita ajuda, la documentació següent:  
a) Certificat de l'acord de l'òrgan competent d'aprovació de la documentació i presentació de la sol·licitud.  
b) Declaració d'impacte ambiental de l'autoritat competent, si escau, de conformitat amb el que preveu la normativa reguladora de la matèria, o acreditació, si és el cas, d'haver-la sol·licitat.  
c) Declaració responsable i si és el cas, detall de l'entitat local sobre, en el cas que existisquen, el detall de les altres subvencions rebudes o sol·licitades per a les mateixes despeses elegibles, provinents de qualsevol de les administracions o entitats públiques o privades, nacionals o internacionals, amb especificació de la quantia, la data de concessió i l'entitat atorgant.  
d) Certificat d'Intervenció de la disponibilitat pressupostària o acord per òrgan de l'entitat competent del compromís de l'habilitació pressupostària.  
e) Declaració responsable de què els projectes locals d'actuació (operació) compleixen amb els requisits i obligacions següents:  
- Segueixen la lògica de l'Objectiu Específic del PO FEDER de la CV ZO.9.9.6. «Promoure la protecció, foment i desenvolupament del patrimoni cultural».  
- Tenen incidència en l'indicador sobre l'augment del nombre de visites previstes a llocs pertanyents al patrimoni cultural i natural i atraccions subvencionats i/o en l'indicador de resultat R065G «Intensitat de la demanda turística».  
- Incideixen en alguna de les categories d'intervenció: CI090/CE092 «Protecció, desenvolupament i promoció dels actius del turisme públic» i CI092/CE094 «Protecció, desenvolupament i promoció dels actius de la cultura i el patrimoni públics».  
- S'adeqüen amb les Estratègies (ETCV 2030 Estratègia Territorial de la Comunitat Valenciana 2030) i els plans regionals, en consonància amb les disposicions normatives regionals, nacionals i comunitàries que regeixen el finançament del Fons de desenvolupament Regional Europeu.  
- Són acords amb la normativa Comunitària, i específicament a la relativa als Fons Estructurals i d'Inversió Europeus, en concret:  
  
- Als articles 65 a 71 del Reglament (UE) 1303/2013 referents a subvencionalitat de la despesa, ubicació i durabilitat de l'operació.  
- Regla de subvencionabilitat de la despesa per distints fons segons el que estableix l'article 65.11 del Reglament UE 1303/2013.  
- La normativa d'ajudes d'estat (art. 107 TFUE).  
- Normativa mediambiental.  
- Que també respecta la legislació nacional i autonòmica, especialment que l'elegibilitat de la despesa és d'acord amb les normes sobre les despeses subvencionables dels programes operatius del Fons Europeu de desenvolupament Regional vigents.  
Tot el procediment ha de complir amb el Reial decret legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic o normativa que el substituïsca.  
- Respecten els principis de:  
- Foment de la igualtat entre dones i homes, d'acord amb el que estableix l'article 7 i l'apartat 5.3 de l'annex I del Reglament (UE) 1303/2013.  
- No discriminació i accessibilitat, d'acord amb allò que s'ha descrit en l'article 7 i apartats 5.3 i 5.4 de l'annex I del Reglament (UE) 1303/2013.  
- Desenvolupament sostenible, d'acord amb allò que s'ha descrit en l'article 8 i en l'apartat 5.2 de l'annex I del Reglament (UE) 1303/2013.  
- Afavoreixen o produeixen directament o indirectament un augment d'activitat econòmica, social o cultural local.  
- Impliquen una absència d'efecte negatiu de l'actuació sobre el medi ambient i els recursos patrimonials del territori.  
- En cap cas produiran efectes que disminuïsquen el valor o posen en perill la conservació dels elements culturals o mediambientals.  
  
f) Memòria tècnica d'un màxim de 20 pàgines sense comptar els annexos. Per a les actuacions enquadrades en els projectes locals d'actuació s'hauran d'incloure, com a mínim, els apartats següents:  
f.1. Descripció, si és el cas, de l'adequació de les actuacions proposades amb estratègies o programacions d'àmbit regional.  
f.2. Descripció del territori on es desenvolupe l'actuació.  
f.3. Les actuacions hauran d'incloure la justificació de l'impacte, la dimensió transformadora i la sostenibilitat de l'actuació. Ha de contindre una descripció i una quantificació de l'impacte esperat en el territori, respecte als beneficis directes i indirectes, i dels factors que incideixen en el resultat final.  
f.4. Descripció general de l'actuació havent d'indicar-se, quan escaiga per la seua naturalesa, la relació de l'actuació amb cada un dels criteris de valoració previstos en la base dotze. Aquesta descripció haurà de reunir els requisits de claredat i precisió suficients, atès que la seua finalitat és permetre la valoració dels projectes per la comissió tècnica de valoració corresponent, i constarà dels següents apartats i/o annexos:  
  
Annex I: certificat de l'ajuntament que acredite la circumstància en què es troba l'immoble sobre el qual es pretén intervindre (base dotze, article 2.2.a.  
Annex II: informe de tècnic qualificat que justifique el nivell d'urgència en què es considerarà l'estat actual de l'immoble, l'existència d'un risc o deteriorament irreversible de l'immoble o d'algun dels seus valors substancials com danys estructurals, en cobertes, en elements de façana o en els elements no estructurals, i se n'inclouran detalls fotogràfics. Per a obtindre la corresponent valoració, l'actuació proposada servirà per a eliminar aquests riscos de pèrdua del patrimoni (base dotze, article 2.2.b.  
Annex III: justificació de la generació de l'impacte econòmic, social i cultural més enllà del moment de la materialització de l'actuació. Per a això es justificarà en la memòria la finalització del procés de recuperació integral de l'immoble,. així com un Pla de manteniment i ús que garantisca la seua conservació, manteniment, visitabilitat i gaudi social de l'actuació prevista (base dotze, article 2.2.d.  
  
Annex IV: justificació de la contribució de l'actuació a l'impuls del turisme sostenible i inclusiu. Es valoraran prioritàriament aquelles actuacions de comunicació que tinga previst dur a terme l'entitat sol·licitant i que vagen orientades, directament o indirectament, a comunicar l'atractiu turístic del bé sobre el qual es realitza l'actuació i la seua relació amb la resta dels recursos culturals i ambientals de l'entitat local. Vinculació entre la naturalesa, el patrimoni cultural i l'activitat turística (base dotze, article 2.2.e.  
Annex V: Justificació de la promoció del turisme cultural. Disponibilitat de material de difusió turística específic del recurs local sobre el qual s'actua (base dotze, article 2.2.f.  
Annex VI: Justificació de la contribució de l'actuació a la desestacionalització de l'activitat turística, mesures contemplades per l'entitat sol·licitant de l'ajuda per a generar visites turístiques fora de la temporada estival, Setmana Santa i festes nadalenques al bé cultural objecte d'intervenció (base dotze, article 2.2.g.  
Annex VII: Adhesió de l'entitat sol·licitant de l'ajuda al Codi Ètic del Turisme Valencià amb anterioritat a la data de finalització del termini de sol·licituds (disponible en l'adreça web www.turisme.gva.es).  
  
f.5. Descripció del model de gestió, una vegada finalitzada l'actuació, si escau.  
f.6. Cost previst i finançament del projecte local d'actuació, ja siga amb fons propis o amb altres ajudes o subvencions, d'acord amb el que estableix l'article 19.3 de la Llei 38/2003, de 17 de novembre, general de subvencions.  
f.7. Calendari previst de desenvolupament de l'actuació.  
f.8. Personal de nova contractació dedicat inequívocament a l'actuació subvencionada. S'ha d'incloure informació sobre el nombre de persones, categories i la seua dedicació.  
g) Certificat expedit per l'òrgan competent que acredite la disponibilitat del terreny i/o dels béns immobles, si és el cas, en funció de l'actuació, així com el corresponent document justificatiu de la titularitat o de la cessió d'ús del bé.  
h) Si l'actuació s'ha de dur a terme en el territori de la Xarxa Natura 2000, certificat que l'execució de l'actuació no està inclosa en les afectacions generals de les directrius de la Xarxa Natura 2000.  
  
i) Declaració de l'òrgan competent en què conste, si és el cas, la descripció dels mecanismes de participació ciutadana i dels principals agents econòmics, socials i institucionals consultats per al disseny i implementació del projecte local d'actuació.  
j) Informe de viabilitat patrimonial (emès pels serveis territorials de la Direcció General de Patrimoni) i qualsevol altre informe i/o autorització necessaris a fi d'executar l'actuació o dur a terme l'activitat subvencionada o acreditació d'haver-los sol·licitat.  
k) Declaració responsable de la rendició de comptes de cada exercici directament a la Sindicatura de Comptes en els termes que preveu la Llei de la Generalitat Valenciana 6/1985, d'11 de maig, de Sindicatura de Comptes.  
l) En el cas que l'entitat local pretenga que l'execució la duga a terme una entitat diferent de la beneficiària, tal com preveu la base segona, també serà necessari que l'entitat local present la documentació acreditativa sobre la condició de mitjà propi i servei tècnic de l'ens corresponent, així com el document que acredite l'encàrrec de gestió.  
  
m) Model de domiciliació bancària.  
n) Estudi previ sobre l'estimació de l'increment que es produirà en el nombre de visites a l'immoble objecte de l'actuació projectada durant l'any següent al de finalització del Projecte.  
L'estudi haurà d'arreplegar la metodologia utilitzada per a estimar el nombre de visites, que es basarà en una anàlisi de la demanda, i es descriurà el mètode empleat en cada cas, tot això d'acord amb la definició de l'indicador de productivitat C009 que s'arreplega en el manual d'indicadors de productivitat de FEDER 2014-2020, de la Subdirecció General de Programació i Avaluació de Programes Comunitaris del Ministeri d'Hisenda i Administracions Públiques.  
Nové. Criteris de valoració de les sol·licituds  
Per a determinar la valoració dels projectes i la concessió o denegació d'aquestes ajudes, s'aplicaran els criteris i barems d'avaluació i de puntuació següents, en ordre decreixent de puntuació, que inclouen un criteri general de les sol·licituds presentades de 10 punts, i una valoració específica de les sol·licituds de fins a 90 punts.  
  
1. El criteri general es puntuarà amb 10 punts i es dotarà de tal puntuació aquelles sol·licituds en què quede acreditada la utilització de mecanismes de participació ciutadana.  
2. Criteris específics dels projectes relatius a patrimoni cultural: fins a un màxim de 90 punts.  
a) Rellevància patrimonial de l'immoble sobre el qual es pretén intervindre. La puntuació màxima segons una de les següents circumstàncies, serà de 20 punts.  
- Els immobles que ostenten la consideració de béns d'interès cultural, que estiguen inclosos en el catàleg de béns i espais protegits en vigor i compten amb un pla especial de protecció en vigor: 20 punts.  
  
- Els immobles que ostenten la consideració de béns d'interès cultural, que estiguen inclosos en el catàleg de béns i espais protegits en vigor i el pla especial de protecció del qual estiga en procés d'aprovació: 15 punts.  
- Els immobles que ostenten la consideració de béns d'interès cultural, que estiguen inclosos en el catàleg de béns i espais protegits en procés d'aprovació: 12,5 punts.  
- Immobles amb expedient incoat per a la seua declaració com béns d'interès cultural, d'acord amb la Llei 4/1998, d'11 de juny, del Patrimoni Cultural Valencià: 10 punts.  
- Els immobles que ostenten la consideració de béns d'interès cultural, que no estiguen inclosos en el catàleg de béns i espais protegits: 7,5 punts.  
- Els immobles que tinguen la consideració de bé de rellevància local. En els BRL inscrits en la Secció Segona de l'Inventari General del Patrimoni Cultural Valencià, en els termes establits en els apartats primer i segon de l'article 17 del Decret 62/2011, de 20 de maig, del Consell, pel qual es regula el procediment de declaració i el règim de protecció dels béns de rellevància local, que estiguen inclosos en el catàleg de béns i espais protegits en vigor: 15 punts.  
  
- Els immobles que tinguen la consideració de bé de rellevància local, inscrits en la Secció Segona de l'Inventari General del Patrimoni Cultural Valencià, que estiguen inclosos en el catàleg de béns i espais protegits en procés d'aprovació: 10 punts.  
?Els immobles que ostenten la consideració de béns de rellevància local, que estiguen inclosos en el catàleg de béns i espais protegits (tant en vigor com en procés d'aprovació, però pendents d'inscripció en el mencionat Inventari General: 7,5 punts.  
- Els immobles que ostenten la consideració de béns de rellevància local, que no estiguen inclosos en el catàleg de béns i espais protegits: 5 punts.  
La rellevància patrimonial de la naturalesa del BIC o del BRL, es justificarà per la conselleria competent en matèria de patrimoni cultural. L'acreditació del catàleg i/o pla especial, s'acreditarà per mitjà de la presentació d'un exemplar d'aquells.  
b) Nivell d'urgència, la puntuació màxima per aquest apartat serà de fins a 10 punts.  
Per a la valoració es considerarà l'estat actual de l'immoble, l'existència d'un risc o deteriorament irreversible de l'immoble o d'algun dels seus valors substancials. Aquesta situació s'haurà de justificar expressament per mitjà d'informe tècnic qualificat que haurà d'adjuntar-se junt amb la sol·licitud de l'ajuda. Per a obtindre la corresponent valoració, l'actuació proposada servirà per a eliminar aquests riscos de pèrdua del patrimoni.  
- Els immobles que presenten un risc imminent de pèrdua o deteriorament irreversible amb danys estructurals que puguen portar a un col·lapse de l'edifici o que el seu estat represente un risc de pèrdua imminent del bé: 10 punts.  
- Els immobles amb un risc imminent de pèrdua o deteriorament irreversible amb danys en cobertes o elements de façana que puguen portar a un deteriorament progressiu de l'edifici o que el seu estat represente una pèrdua progressiva del bé: 7,5 punts.  
- Els immobles amb un risc imminent de pèrdua o deteriorament irreversible pels danys que presenten els elements no estructurals com a envans, distribucions o acabats i que la falta d'intervenció puga portar a la pèrdua d'algun dels seus valors: 5 punts.  
c) Qualitat tècnica del projecte i interès científic de l'actuació. La puntuació màxima per aquest apartat serà de fins a 15 punts.  
Per a la valoració es consideraran aspectes de qualitat, detall i desenvolupament del projecte, així com de la idoneïtat de l'actuació proposada, el seu valor patrimonial, l'adaptació de la intervenció al seu entorn físic, l'adequació del cost de l'actuació, la recuperació de tècniques i materials tradicionals i l'aportació d'innovacions tecnològiques.  
  
- Projectes en què quede justificat un interès científic, que continguen i desenvolupen amb detall els apartats i documents previstos en els articles 124 a 134 del Reglament General de la Llei de contractes de les administracions públiques, i els criteris d'intervenció dels quals complisquen amb el que estableixen les cartes de la restauració: 15 punts  
- Projectes en què no quede justificat un interès científic i que continguen i desenvolupen amb detall els apartats i documents previstos en els articles 124 a 134 del Reglament general de la Llei de contractes de les administracions públiques i els criteris d'intervenció dels quals complisquen amb el que estableixen les cartes de la restauració: 10 punts.  
  
- Projectes en els quals no quede justificat l'interès científic i que no desenvolupen amb detall els apartats i documents previstos en els articles 124 a 134 del Reglament general de la llei de contractes de les administracions públiques, i els criteris d'intervenció dels quals complisquen amb el que estableixen les cartes de la restauració: 5 punts.  
d) En funció de l'activitat que generen les actuacions es podrà obtindre fins a un màxim de 15 punts.  
Es valoraran prioritàriament aquelles actuacions que siguen motor d'activitat econòmica no sols durant la seua execució sinó que a més promoguen i generen la cultura i la cohesió social a la seua finalització, tot garantint, així mateix, la seua conservació, manteniment, visitabilitat i gaudi social de l'actuació prevista, més enllà del moment de la materialització de l'actuació. La puntuació serà la suma pel compliment de cada apartat.  
- Actuacions finalistes que, amb les actuacions proposades finalitzen un procés de recuperació integral de l'immoble o del seu conjunt i no supose per a la seua recuperació completa l'existència de més fases: 7,5 punts.  
- Actuacions en què s'assegure el seu manteniment, es garantisca un adequat estat de manteniment al llarg de la seua vida útil i el seu ús, amb l'existència d'un pla de manteniment: 7,5 punts.  
e) Contribució de l'actuació a l'impuls del turisme sostenible i inclusiu: fins a 10 punts.  
- Atractiu turístic en aspectes culturals i mediambientals: 5 punts.  
  
Es valoraran prioritàriament aquelles actuacions de comunicació que tinga previst dur a terme l'entitat sol·licitant i que vagen orientades, directament o indirectament, a:  
- Comunicar l'accessibilitat universal al recurs cultural sobre el qual s'actua: 2,5 punts.  
- I/o a fer un ús racional, des del punt de vista ambiental, del recurs cultural sobre el qual s'actua: 2,5 punts.  
- Vinculació entre la naturalesa, el patrimoni cultural i l'activitat turística: 5 punts.  
Es valoraran prioritàriament aquelles actuacions que incidisquen en la vinculació entre l'activitat subvencionada i la resta de recursos culturals i ambientals del municipi que estiguen posats ja en valor turístic, entesa la posada en valor esmentada com la plena adequació d'aquests per al seu accés universal i gaudi per la demanda turística.  
f) Contribució de l'actuació a la promoció del turisme cultural: fins a 10 punts.  
- Existència d'oficines d'informació turística en el municipi: 5 punts.  
- Es valoraran exclusivament aquelles oficines d'informació turística que formen part de la Xarxa Tourist Info de la Comunitat Valenciana.  
- Disponibilitat de material de difusió turística específic del recurs local sobre el qual s'actua: 5 punts.  
Es valorarà que el material de difusió estiga en idiomes i que es trobe accessible per a la demanda turística, ja siga imprès o descarregable en suport digital des dels llocs web que gestione directament l'entitat sol·licitant de l'ajuda.  
Basant-se en això, s'atorgarà un punt per cada un dels següents idiomes en què el sol·licitant de l'ajuda dispose del mencionat material de difusió turística: castellà, valencià i anglès.  
Així mateix, el sol·licitant podrà obtindre fins a dos punts més si es disposa del material traduït a altres llengües oficials d'estats membres de la Unió Europea, a raó d'un punt per idioma addicional.  
  
g) Contribució de l'actuació a la desestacionalització de l'activitat turística: 5 punts.  
Es valoraran les mesures contemplades pel sol·licitant de l'ajuda per a generar visites turístiques fora de la temporada estival, Setmana Santa i festes nadalenques al bé cultural objecte d'intervenció.  
h) Adhesió de l'entitat sol·licitant de l'ajuda al Codi Ètic del Turisme Valencià: 5 punts.  
Per a l'obtenció de la puntuació esmentada l'entitat sol·licitant haurà d'haver subscrit el referit codi (disponible en l'adreça web www.turisme.gva.es) amb anterioritat a la data de finalització del termini de sol·licituds que establisca la corresponent convocatòria.  
3. En el cas que dues sol·licituds obtinguen la mateixa puntuació total, el desempat es farà en funció de la puntuació obtinguda en la valoració dels criteris continguts en aquesta convocatòria per ordre decreixent de puntuació.  
  
Deu. Una altra documentació a presentar pels beneficiaris  
Els beneficiaris de les subvencions hauran de presentar obligatòriament amb anterioritat a l'inici de les obres i en un termini màxim de dos mesos, comptats a partir de l'endemà de la publicació de la concessió definitiva de la subvenció en el DOGV, la documentació següent:  
  
a) Projecte tècnic adequat per a l'execució de l'actuació subvencionada i ajustat al que disposa la normativa especifica sobre patrimoni cultural, excepte quan ja s'haja presentat amb anterioritat. En certs casos i d'acord amb la legislació sectorial aplicable, es podran presentar altres documents tècnics per a l'execució de l'actuació prevista. Es podrà accedir a la informació relativa a estos documents a través de la pàgina web de la Direcció General d'Administració Local, http://www.presidencia.gva.es/web/administracion-local.  
  
b) Autorització de la Conselleria competent en matèria de cultura, aprovant la intervenció a realitzar, quan esta recaiga sobre béns catalogats com d'interès Cultural (BIC) o subjectes al règim especial de protecció previst en la Llei 4/1998, d'11 de juny, del Patrimoni Cultural Valencià. En el cas dels Béns de Rellevància Local (BRL), o altres béns, es presentarà l'autorització o declaració responsable d'haver obtingut o de que s'obtindran totes les autoritzacions necessàries per a dur a terme l'actuació projectada.  
  
Onze. Justificació econòmica  
1. La justificació de l'ajuda es realitzarà en la forma prevista en la base divuit de les bases reguladores, podent donar lloc a minoració, resolució o revocació.  
2. La documentació a presentar per l'entitat beneficiària consistirà en:  
a) Certificació del gasto elegible aprovat, executat i pagat, omplit i firmat pel beneficiari.  
b) Factures o justificants amb capacitat probatòria equivalent de realització de la despesa.  
c) Justificants de pagament de les despeses realitzades.  
d) Document de càlcul i imputació de les despeses indirectes, si és el cas.  
e) Despeses de personal, si és el cas:  
- Per cada persona treballadora amb participació en l'actuació es demanarà un informe, firmat per la persona que assumisca la secretaria de l'entitat local i l'esmentada persona treballadora, on consten el nombre d'hores treballades i les activitats realitzades.  
- Còpies de les nòmines, TC1, TC2 i declaració de l'IRPF (o rebuts d'autònoms) de les persones treballadores que s'imputen en l'actuació, així com els corresponents justificants de pagament. Encara que en un determinat any una persona treballadora només haja participat uns mesos en l'actuació, és necessària la presentació de les nòmines, TC1, TC2 i la declaració de l'IRPF de tot l'any.  
- Documentació relativa al procediment de contractació utilitzat.  
  
f) Despeses de lloguer o ús d'espais per a dur a terme activitats directament relacionades amb l'execució de l'actuació: s'ha de presentar l'acreditació de les activitats realitzades (com per exemple, actes de les reunions, ordre del dia de les jornades, presentacions exposades segons l'activitat duta a terme, etc.).  
g) Despeses d'equipament, instrumental, instal·lacions i material. Durant el procés de justificació es farà una visita a l'entitat beneficiària per a comprovar que els actius subvencionats es troben en les seues instal·lacions.  
h) Amortitzacions: factura i comprovant de pagament de l'equipament, així com els assentaments comptables de les amortitzacions imputades a l'actuació (o bé, en el cas que l'exercici comptable encara no estiga tancat, una declaració del responsable de l'entitat que els imports imputats són els que figuraran en la seua comptabilitat).  
i) Certificat de taxador independent degudament acreditat i inscrit en el corresponent registre oficial en els supòsits d'adquisició de terrenys no edificats i edificats necessaris per a l'actuació fins a un màxim del 10 % de la despesa total elegible de l'actuació FEDER a la qual estiga vinculada.  
j) Declaració de la persona titular de la secretaria de l'entitat local que, per a les diverses despeses que formen part de la justificació, no hi ha vinculació entre el proveïdor i l'entitat beneficiària.  
k) Documentació demostrativa de les actuacions realitzades en relació amb les obligacions de publicitat que es mencionen en la base 20.2. Aquest punt fa referència a la publicitat externa que l'entitat beneficiària hi haja fet respecte de l'actuació subvencionada.  
l) Documentació acreditativa de l'aplicació dels criteris de contractació pública segons les normes comunitàries per als béns i serveis adquirits.  
m) Documentació acreditativa de les ajudes, subvencions, ingressos o recursos que concórreguen en cada un dels pagaments realitzats.  
n) Qualsevol altra documentació requerida pels òrgans d'instrucció i control.  
  
Dotze. Termini d'execució, finalització i operativitat  
Només seran subvencionables les despeses generades a partir de l'1 de gener de 2018, sempre que les actuacions no hagen conclòs materialment o s'hagen executat íntegrament abans que el beneficiari present la sol·licitud de subvenció.  
Els projectes locals d'actuació hauran d'estar executats i pagats per les entitats locals beneficiàries amb data anterior a 30 d'abril de 2019.  
  
  
Tretze. Obligació d'informació i comunicació  
Les entitats beneficiàries se sotmetran a les obligacions d'informació i publicitat de les ajudes concedides.  
Les entitats beneficiàries es comprometen a complir les obligacions en matèria d'informació i comunicació regulades en l'article 115.2 del Reglament (UE) 1303/2013, i en l'annex XII, apartat 2.2, que regula les responsabilitats de les entitats beneficiàries en relació amb les mesures d'informació i comunicació destinades al públic. En concret, les entitats beneficiàries tindran l'obligació d'incorporar l'emblema de la Unió Europea i la referència al FEDER en totes les actuacions de difusió i publicitat de l'actuació objecte de subvenció. Aquesta obligació entrarà en vigor en el moment en què es comunique formalment a les entitats beneficiàries l'aprovació de la subvenció.  
  
Aquestes mesures s'aplicaran sobre qualsevol comunicació, producte o element de difusió que es genere (cartells, plaques, tríptics, guies, material tècnic o didàctic, etc.). Els models, formats i logotips estan a disposició de les entitats locals en el web:  
http://europa.eu//about-eu/basic-information/symbols/flag/index\_es.htm  
http://ec.europa.eu/dgs/communication/services/visual\_identity/pdf/use-emblem\_es.pdf  
http://ec.europa.eu/regional\_policy/sources/docgener/informat/2014/visibitily\_es.pdf  
  
La guia gràfica de l'emblema europeu en:  
http://publications.europa.eu/code/es/es-5000100.htm  
No obstant això, si produïra qualsevol modificació o canvi dels enllaços anteriorment al·ludits, l'òrgan gestor facilitarà les noves direccions dels distints models, formats i logotips.  
  
Catorze. Recursos contra la convocatòria  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o ser impugnada directament davant l'ordre jurisdiccional contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que dicta el present acte, en el termini d'un mes a comptar de l'endemà de la notificació de la present resolució.  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació de la present resolució.  
  
València, 20 de novembre de 2017.- El president, p. d. (R 12.02.2016; DOGV 7722, 17.02.2016), el secretari autonòmic de Presidència: Andreu Ferrer Bautista.  
  
  
  
ANNEX  
Documents relacionats amb la present convocatòria  
  
1. Sol·licitud general de subvenció.  
2. Sol·licitud específica d'ajudes per a la protecció, conservació o recuperació sobre béns de patrimoni cultural valencià.  
3. Model de domiciliació bancària.